CELEX: 62020CN0359
Language: hr
Date: 2020-07-31 00:00:00
Title: Predmet C-359/20 P: Žalba koju je 31. srpnja 2020. podnio Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon protiv presude Općeg suda (sedmo vijeće) od 13. svibnja 2020. u predmetu T-195/18, Talanton AE protiv Europske komisije

28.9.2020   
            
            
               HR
            
            
               Službeni list Europske unije
            
            
               C 320/12
            
         
      Žalba koju je 31. srpnja 2020. podnio Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon protiv presude Općeg suda (sedmo vijeće) od 13. svibnja 2020. u predmetu T-195/18, Talanton AE protiv Europske komisije
      (Predmet C-359/20 P)
      (2020/C 320/16)
      Jezik postupka: grčki
      
         Stranke
      
      
         Žalitelj: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (zastupnici: K. Damis i M. Angelopoulos, odvjetnici)
      
         Druga stranka u žalbenom postupku: Europska komisija
      
         Zahtjevi
      
      Žalitelj zahtijeva od Suda da:
      
                  —
               
               
                  u cijelosti ukine presudu Općeg suda Europske unije od 13. svibnja 2020., Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Europska komisija (predmet T-195/18);
               
            
                  —
               
               
                  prihvati tužbu koju je 16. ožujka 2018. podnio tužitelj iz prvostupanjskog postupka/žalitelj;
               
            
                  —
               
               
                  odbije protužalbu tuženika iz prvostupanjskog postupka/druge stranke u žalbenom postupku;
               
            
                  —
               
               
                  naloži tuženiku snošenje troškova postupka tužitelja.
               
            
         Žalbeni razlozi i glavni argumenti
      
      
                  1.
               
               
                  Pogreška koja se tiče prava – Pogrešna primjena načela savjesnosti i poštenja u kontekstu ispunjenja ugovornih obveza i nepoštivanje zahtjeva pravne sigurnosti koji institucijama Europske unije nalaže da svoje ovlasti moraju izvršavati u razumnom roku.
                  
                              —
                           
                           
                              Prvim dijelom ovog žalbenog razloga žalitelj prigovara da je Opći sud pogrešno protumačio područje primjene načela pokretanja postupka u razumnom roku, propustivši uzeti u obzir sve relevantne okolnosti predmetnog slučaja.
                           
                        
                              —
                           
                           
                              Drugim dijelom prvog žalbenog razloga žalitelj tvrdi da su kako trajanje postupka tako i stajališta koja je Komisija zauzimala tijekom cijelog njegovog provođenja kod žalitelja stvorili legitimna očekivanja da na njega neće biti primijenjen nikakav financijski ispravak.
                           
                        
            
                  2.
               
               
                  Pogreška koja se tiče prava – Pogrešna primjena načela savjesnosti i poštenja u pogledu utvrđivanja činjenice da je Komisija prekršila pravila o podugovaranju prilikom provođenja revizije.
                  
                              —
                           
                           
                              Opći sud počinio je pogrešku koja se tiče prava jer nije pravilno primijenio članak 1134. belgijskog Građanskog zakonika, kako ga tumači belgijski Kasacijski sud.